Crocodile Dundee II

***Crocodile Dundee II*** er en australsk actionkomedie og eventyrfilm fra 1988 regissert av John Cornell. Dette er den andre filmen om den australske eventyreren Crocodile Dundee, som nå har slått seg til ro i New York sammen med sin kjæreste Sue. Det ubekymrede tilværeslsen tar slutt når Sue blir truet på livet av colombianske narkosmuglere som vet at hun har avslørende bilder av banden. Etter et kidnappingsforsøk bestemmer Dundee for å ta henne med til sitt hjemsted i Australia. Hovedrollene spilles av Paul Hogan og Linda Kozlowski. Manus er skrevet av Paul Hogan og hans sønn Brett Hogan.

*Crocodile Dundee II* er en oppfølger til den populære *[[Crocodile Dundee]]* fra 1986. Den ble i 2001 etterfulgt av den mindre vellykkede *[[Crocodile Dundee i Los Angeles]]*.

Den ble dårlig mottatt av anmelderne, men ble en stor publikumssuksess. 

Den hadde norsk kinopremiere den 4. august 1988. 

## Handling
Den australske eventyreren Mick «Crocodile» Dundee har bosatt seg i New York hvor han lever sammen med Sue Charlton. Dundee forsøker å kombinere et moderne storbyliv med sin gamle levemåte, noe som leder til flere pussige situasjoner. 

Parallelt med deres bekymringsfrie liv arbeider Sues eks-mann med å avsløre virksomheten til et narkotikakartell i Colombia. Han kommer tett på kartellets virksomhet og rekker å ta noen avslørende bilder av deres leder før han blir oppdaget. Før han blir myrdet rekker han å sende bildene til eks-kone i New York. Rico, kartellets leder, og hans høyre hånd Miguel, får rede på hvor bildene er blitt sendt og setter til New York for å ødelegge bevismaterialene. I håp om å presse til seg bildebevisene kidnapper de Sue. Men Mick ved råd, og sammen med sin venn Leroy og noen av hans lysskye venner, klarer han å befri sin kjære. Rico klarer imidlertid å flykte fra politiets varetekt og sammen med noen lakeier setter han etter paret for å likvidere dem. 

Under denne trusselen bestemmer Mick seg for å ta med seg Sue til Australia i håp om å bedre sine odds mot nakoligaen. Paret får en varm velkomst blant gamle kjente i Walkabout Creek og søker dekning i et villmarksområde om Mick eier og som viser seg å være like stort som New York State. Rico og hans menn klarer imidlertid å oppspore dem og sammen med noen lokale banditter legger de ut i villmarken etter dem. Men da jakten ikke gir det ønskede resultat kidnapper de Micks venn, Walther, og tvinger ham til lokke ham frem under trussel om å drepe ham. Men Mick kan «tusen knep» som kan brukes til å bekjempe ligaen og denne gangen befinner de seg i et miljø som han behersker til fulle. 

## Om filmen

### Popularitet
Som den første filmen ble også *Crocodile Dundee II* en stor publikumssuksess. Den innbrakte $239,6 millioner på verdensbasis i 1988, hvorav $109 millioner i USA og 24,9 millioner (australske dollar) i Australia. Dette plasserte den som den fjerde mest innbringende filmen på verdensbasis i 1988, den mest innbringende i Australia. og den sjette mest innbringende i USA  Til sammenligning innbrakte den første filmen $328 millioner på verdensbasis, hvorav $175 millioner i USA. *Crocodile Dundee 2* er (per 2020) den niende mest innbringende australsk-produserte filmen i Australia. Den første filmen er på topp.

Den ble også meget populær i Norge, hvor den innbrakte 6,3 millioner kroner i løpet av de fem første dagene, noe som var rekord for norske kinoer. 200 000 mennesker hadde sett den i løpet av de første fem dagene, og i Oslo alene hadde 28 866 personer sett den i løpet av de første fem dagene (Til sammenligning ble *[[Rambo III]]* sett av 9950 i løpet av de fem første dagene i Oslo). De høye publikumstallene skyldest ikke filmens publikumstekke alene. Det var også et resultat av at den ble satt opp på et rekordstort antall kinoer samtidig som følge av den såkalte «rikslanseringen». *Crocodile Dundee II* hadde lavere besøkstall enn den første filmen, men ble den klart mest sette filmen i Norge i 1988.

### Filmanmelderne
Den ble dårlig mottatt av filmkritikerne i USA. Den amerikanske anmelderen Leonard Maltin gav den 2,5 av 4 stjerner. 

De norske anmelderne var middels begeistret. *[[VG]], [[Dagbladet]], [[Aftenposten]]* og *[[Dagsavisen]]* gav den alle terningkast tre.

### Innspilling
Den ble innspilt i New York og i Kakadu nasjonalpark, Australia. Opptakene ble gjort fra august til oktober 1987.

Produksjonskostnadene var på ca $15 millioner. 

## I rollene
* Paul Hogan: Michael "Crocodile" Dundee
* Linda Kozlowski: Sue Charlton
* John Meillon: Walter Reilly
* Stephen Root: DEA Agent 
* Hechter Ubarry: Rico
* Juan Fernández: Miguel
* Charles S. Dutton: Leroy
* Kenneth Welsh: Brannigan
* Dennis Boutsikaris: Bob Tanner
* Ernie Dingo: Charlie
* Steve Rackman: Donk
* Gerry Skilton: Nugget
* Gus Mercurio: Frank
* Susie Essman: Tour Guide
* Colin Quinn: Onlooker at Mansion
* Luis Guzman: Jose

## Referanser


## Eksterne lenker
*